གཞན་དྲིང་མི་འཇོག་བཀའ་དྲིན་དྲན།།དྲིལ་བུ་དྲི་མཆོག་དྲ་དྲ་ཕྱེད།།སྔ་དྲོ་ཕྱི་དྲོའི་དྲི་དྲིས་ལན།།དྲང་དོན་གཡུང་དྲུང་དྲང་སོང་དྲུག།ཁྲིམས་དྲལ་ལྕམ་དྲལ་ཟས་དྲངས་དྲོངས།།དྲང་པོའི་ཤིང་དྲུང་དྲེལ་དྲེའུ་རྔོག།མོན་དྲེ་སྨིན་དྲུག་མ་དྲོས་མཚོ།།དྲེག་ནས་དྲེག་པ་དྲི་མ་དང༌།།ཁ་དྲག་དྲག་ཤུལ་ས་ལ་དྲུད།།དྲོད་དང་དྲོ་བ་ཟན་དྲོན་དྲིལ།།དྲེད་ལྤགས་དྲས་དྲུབས་དྲེས་མས་དྲགས།།དྲེད་པོ་དྲུ་བུའི་དྲ་བར་དྲངས།།དྲིལ་བསྒྲགས་དྲ་མ་གནས་སུ་དྲོངས།།དྲེགས་པ་དྲུང་ཕྱུང་ཁ་ཡི་དྲོག།ནད་དྲག་དྭ་ཕྲུག་དྭ་བའི་འབྲུ།།ཐལ་བའི་དྲགས་སོགས་ད་རྐྱང་ངོ༌།།གདུགས་མེད་གདོང་པ་གདུགས་ཀྱིས་གདུངས།།གདོན་ལྟར་གདུག་པའི་གདོལ་པ་གདུལ།།གདམས་ངག་གསལ་གདབ་གདིང་བ་གདན།།གདུ་བུ་གདང་དང་གདུང་མར་གདགས།།གདུང་རུས་སྐད་གདངས་སྐས་ཀྱི་གདང༌།།གདུང་བརྒྱུད་གདུང་འཛིན་གསོལ་གདབ་གདོན།།གཉེར་གདམས་བཅོལ་གདམས་རྙེད་ལ་གདུ།།མིང་གདགས་སྙུན་གདངས་ས་བོན་གདབ།།ཁ་གདངས་མཚོན་གདེངས་གདོན་མི་ཟ།།ད་གདོད་སོས་གདལ་གདེང་ཐོབ་གདའ།།གདོས་པ་ཐུད་གདར་སྲང་ལ་གདེག།གདགས་པའི་བསྟན་བཅོས་གདམ་ང་བྱེད།།གདེངས་ཅན་གདུལ་བྱ་དམ་ལ་གདགས།།ཁྱབ་གདལ་གདོད་ནས་གདགས་གཞི་བྲལ།།གདེངས་ཅན་ཀུན་ར་གས་འཕུལ་དའོ།།བདག་བདེན་བདུད་བདུན་མདུན་དུ་བདར།།བདེ་བདོ་ཟས་བདའ་བདུག་སྤོས་བདུག།བདའ་དེད་བདག་པོས་བདའ་ཞིང་བདས།།བདེ་གཤེགས་བདེ་ལེགས་བདེན་པ་བདར།།གཞུ་བདུངས་བདོག་པའི་སྐྱེལ་བདར་བདོག།བདེན་གཉིས་བདུད་རྩི་ཕྱེ་མར་བརྡར།།ཕྱག་བདར་ཕྱི་བདར་བས་འཕུལ་དའོ།།མདའ་མདུང་མདེའུ་ལམ་མདོའི་མདོས།།མདུན་མདོངས་མདོག་མདངས་མདོར་བསྡུས་མདོ།།མདངས་སང་མདོང་གསོལ་ར་མདའ་དང༌།།མདུད་པ་ལ་སོགས་མས་འཕུལ་དའོ།།མྱ་ངན་འདའ་འདས་འདུན་པས་འདུད།།འདམ་ཁྲོད་འདུར་འདུར་འདོང་ཞིང་འདུག།འདོམ་དུས་རྗེས་འདེད་གསོལ་འདེབས་འདོན།།ལྷ་འདྲེ་ཤིང་འདྲུད་ཁུང་བུ་འདྲུ།།འདུ་བྱེད་འདུས་བྱས་འདྲེས་མ་འདྲ།།འདྲུལ་བའི་གཏམ་འདྲི་ཡི་གེ་འདྲི།།འདྲིད་ཅིང་ཁྲིམས་འདྲལ་སྲོག་འདོར་འདར།།འདེགས་པ་འདི་འདོད་འདུལ་བས་འདུལ།།འདམ་བུའི་འདབ་མར་འདབ་ཆགས་འདུ།།རི་འདབས་འདོལ་སར་འདག་གུ་འདག།བློ་འདྲོགས་ཞབས་འདྲེད་འདྲད་ཅིང་འདྲུད།།འདྲེན་པས་ཆོས་འདོམས་དགེ་འདུན་འདུས།།འདོ་མེད་འདོམས་སུ་འདོམ་གང་འདོགས།།འདོད་ཆགས་འདུ་ཤེས་འདུ་འཛིར་འདྲིས།།འདྲེག་མཁན་འདེང་ཕྱིར་འདོ་རྟ་འདམ།།འདས་པོའི་འདད་ཀྱིས་འཁོར་འདབ་འདུམས།།མིང་འདོགས་ཆུ་འདལ་སྐྱོ་མ་འདལ།།འདག་ཆལ་གོ་འདུན་དེ་མ་འདྲོག།དྲི་མ་འདག་སོགས་འས་འཕུལ་དའོ།།གྲོང་རྡལ་ཐོག་རྡིབ་རྡོ་རྗེའི་རྡུལ།།རྡོ་རྡེའུ་རྡོག་པོ་རྡེག་ཀྱང་རྡུགས།།རྡུང་འཚོག་ཕེག་རྡོབ་ཆ་ལང་རྡེབ།།གློ་རྡེག་རྡབ་འཆལ་ལུས་རྡོས་ཆེ།།ལག་རྡུམ་གློ་རྡོལ་དབུ་བ་རྡོས།།གྲི་རྡོར་རྡོལ་ཆོས་རར་བཏགས་དའོ།།མཁའ་ལྡིང་འབྲུག་ལྡིར་ལྡབ་ལྡིབ་སྐད།།ལྡ་ལྡི་ལྡེ་མིག་ཡོད་པའི་ལྡན།།མགོ་ལྡོག་ལྟོ་ལྡིར་ལྡུར་ལྡུར་ལྡུགས།།སེང་ལྡེང་ལྡེམ་ལྡེམ་ལྡེར་བཟོའི་ལྡེབས།།ལྡོང་རོས་ངད་ལྡང་ལྡེ་གུ་བྱུག།འཇུག་ལྡོག་ལྡོབ་སྐྱེན་ཕྱིར་མི་ལྡོག།སྐོམ་ལྡུད་མེ་ལྡེ་མིང་གི་ལྡེ།།ལྡུམ་རའི་ལྡུམ་བུ་ལྡབ་ལྡོབ་དང༌།།བཅོམ་ལྡན་ལྡེམ་དགོངས་དྲིས་ལན་ལྡོན།།བསྐྱར་ལྡབ་ཉིས་ལྡབ་ལྷག་མ་ལྡས།།ལྡན་པའི་སོ་ལྡེག་མིག་ཀྱང་ལྡོངས།།ནེའུ་ལྡང་ལྡོམ་བུ་སྟན་ལས་ལྡང༌།།ལྡང་ཚད་ལ་སོགས་ལར་བཏགས་དའོ།།ཞེ་སྡང་སྡང་མིག་སྡིགས་མཛུབ་སྡིག།སྡར་མ་བདེ་སྡུག་དགེ་སྡིག་སྡོམ།།སྡིངས་ཀྱི་སྡོང་པོ་སྡོང་བུའི་སྡེ།།སྲོག་དང་སྡོ་ཞིང་སྡེ་ཚན་སྡེབ།།སྲོག་ཆགས་སྡོམ་སྡིག་སྡེར་མོ་རྣོ།།སྡོམ་པ་བསྲུང་སྡོམ་སྡོད་གནས་སྡོད།།སྡེབ་སྦྱོར་མཛེས་སྡུག་ནོར་སོགས་སྡུད།།སྡུམ་པར་མཆོད་སྡོང་སྡུམ་བུས་བསྐོར།།སྡེར་མའི་ཐུག་སྡོར་ལག་པས་སྡོམ།།བཀའ་སྡོད་སྡེ་སྣོད་སར་བཏགས་དའོ།།གྲི་བརྡར་བརྡེག་འཆོས་བརྡུང་བྱ་བརྡུངས།།ཁ་བརྡར་བླ་བརྡོལ་ཆལ་བརྡབ་བརྡབས།།རྔ་བརྡུང་བྲོ་བརྡུང་གོ་བྱེད་བརྡ།།ཆལ་མར་བརྡལ་ནས་བརྡུལ་ཞིང་བརྡེག།བས་འཕུལ་ར་མགོ་ལྡན་པའི་དའོ།།བལྡབས་ནས་བལྡག་པ་བལྡག་ཅིང་བལྡད།།བས་འཕུལ་ར་མགོ་ལྡན་པའི་དའོ།།བསྡུ་བྱ་བསྡུ་བསྡུས་བསྡུར་ནས་བསྡད།།ཉེས་བསྡམས་བསྡོམས་ནས་སྲོག་དང་བསྡོས།།འོག་བསྡོགས་ཉེར་བསྡོགས་གཞན་ལ་བསྡིགས།།གྲོགས་དང་བསྡོངས་བསྡེབས་སྣ་ཐག་བསྡོགས།།འགལ་བསྡུམ་བས་འཕུལ་སར་བཏགས་དའོ།།